CELEX: 62016TN0338
Language: sl
Date: 2016-06-22 00:00:00
Title: Zadeva T-338/16 P: Pritožba, ki jo je 22. junija 2016 vložil Richard Zink zoper sodbo, ki jo je 11. aprila 2016 izdalo Sodišče za uslužbence v zadevi F-77/15, Zink/Komisija

22.8.2016   
            
            
               SL
            
            
               Uradni list Evropske unije
            
            
               C 305/46
            
         Pritožba, ki jo je 22. junija 2016 vložil Richard Zink zoper sodbo, ki jo je 11. aprila 2016 izdalo Sodišče za uslužbence v zadevi F-77/15, Zink/Komisija
   (Zadeva T-338/16 P)
   (2016/C 305/62)
   Jezik postopka: francoščina
   
      Stranki
   
   
      Pritožnik: Richard Zink (Bamako, Mali) (zastopniki: N. de Montigny in J. N. Louis, odvetnika)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga, naj:
   
               —
            
            
               razveljavi sodbo Sodišča za uslužbence Evropske unije (drugi senat) z dne 11. aprila 2016 v zadevi F-77/15 (Zink/Komisija);
            
         
               —
            
            
               razglasi ničnost odločbe PMO o omejitvi izplačila izselitvenega dodatka, ki neutemeljeno ni bilo zvedeno od 1. septembra 2007, na obdobje pet let;
            
         
               —
            
            
               Komisiji naloži, naj pritožniku plača izselitveni dodatek, do katerega je upravičen od 1. septembra 2007, in zamudne obresti, izračunane po obrestni meri, ki jo Evropska centralna banka uporablja za glavne operacije financiranja, povečani za dve odstotni točki, na zneske, ki so že bili izplačani pritožniku na podlagi neplačanega dela osebnih prejemkov (izselitveni dodatek), in na zneske, ki so še dolgovani, od zapadlosti vsakega od njih do popolnega plačila, ob odštetju že plačanih zneskov;
            
         
               —
            
            
               Evropski komisiji naloži plačilo stroškov obeh postopkov.
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja štiri razloge.
   
               1.
            
            
               Prvi pritožbeni razlog: kršitev člena 62 Kadrovskih predpisov.
            
         
               2.
            
            
               Drugi pritožbeni razlog: kršitev načela zakonitosti aktov Komisije.
            
         
               3.
            
            
               Tretji pritožbeni razlog: kršitev v zvezi z omejitvijo dolgovanih izostalih izplačil na 5 let.
            
         
               4.
            
            
               Četrti pritožbeni razlog: kršitev obveznosti obrazložitve.